《和参寥过敝庐留宿因见寄之韵为谢》
宋代·李之仪

及此仲春月，颇欲谢远步。世味久已疏，何惮鱼生釜。

青阴合广除，似失北门路。端知鸡在埘，未愧豹隐雾。

飘萧方外游，缱绻慰迟暮。共待青光来，软语坐良树。

呼风破炎蒸，扣齿却忘虑。逡巡栖鸟惊，不记衣上露。

临分期屡来，此乐复谁与。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。